GiliGold/VAD_KnessetCorpus huggingface dataset:
<שירן ברזילי-גלוטר: למעשה, הוראת השעה פוקעת ב-16 למאי.
<שירן ברזילי-גלוטר: אנחנו רוצים להחיל את הוראת החוק החל מהתאריך הזה.
<שירן ברזילי-גלוטר: לדעתי, אפשר לקבוע ביום של הפרסום, אלעזר.
אלעזר שטרן: לא, יש איזושהי בעיה.
אלעזר שטרן: כיוון שהוראת השעה פוקעת ב-15 למאי ויצביעו על החוק הזה הכי מוקדם ביום שני הקרוב ועד שיפרסמו אותו וכו' יהיה פער של מספר ימים.
אלעזר שטרן: בשביל ליצור רצף נורמטיבי צריך ליצור איזשהו - - -.
אלעזר שטרן: אפשר בניסוח הזה.
אלעזר שטרן: אני גם התייעצתי עם היועצת המשפטית של הוועדה ומבחינתה הניסוח הזה הוא בהחלט תקין.
אלעזר שטרן: אפשר לעשות גם דבר אחר ולקבוע שאם יוצאו צווים בין ביטול הוראת השעה לבין הכניסה לתוקף של ההסדר החדש הצווים האלה לא יבוצעו, צווי מאסר.
<יחזקאל סיבק: מי מוציא בכלל צווים?
<יחזקאל סיבק: אתם מדברים על תיאוריות.
דוד רותם: אז אם אנחנו מדברים על תיאוריות נמשיך לדבר על תיאוריות.
דוד רותם: רק אתה חי את החוק הזה.
דוד רותם: רק לך, אף אחד לא יודע כלום.
<יחזקאל סיבק: היושבים בחדר הזה, אדוני, אני יכול למנות על כף יד את אלה שחיים את החוק הזה.
אלעזר שטרן: עו"ד סיבק, לצורך העניין זה בכלל לא משנה אם יוצאו או לא יוצאו צווי מאסר.
אלעזר שטרן: מבחינת המבנה של החוק אתה צריך ליצור רצף נורמטיבי ולהתייחס למספר הימים האלה שיש פער.
אלעזר שטרן: אפשר בניסוח הזה, אפשר בניסוח אחר שאמרנו.
<דלית זמיר: - - - נקבע את זה בנוסח איך נעשה - - -
אלעזר שטרן: אבל העיקרון שייווצר איזשהו רצף שהמחוקק יתייחס ל - - -
<שירן ברזילי-גלוטר: "תחילתם של סעיפים 7, אב, 7ב2, 7ג, 69ד(ג) והתוספת השלישית לחוק העיקרי כנוסחם בסעיפים 1, 2, 3, 4, 5 ו-14 לחוק זה, בתום שנה מיום התחילה.
<שירן ברזילי-גלוטר: ואולם, שר המשפטים רשאי לקבוע בצו מועד אחר לתחילתם של הסעיפים האמורים שהוא לפני המועד האמור".
<שירן ברזילי-גלוטר: אומרים לי כאן שהסעיף של המרשם - אנחנו יכולים להתחיל להפעיל אותו מפברואר הקרוב ואנחנו נתקן את הנוסח בהתאם.
<דוד מדיוני: ראשון לפברואר, תודה.
<שירן ברזילי-גלוטר: "הוראת שעה בתקופה שמיום התחילה ועד תום שנתיים מהמועד האמור, יחולו הוראות סעיף 70 לחוק העיקרי, כנוסחו ערב יום התחילה על חוב מזונות שגובה המוסד לביטוח לאומי לפי חוק המזונות (הבטחת תשלום), התשל"ב-1972".
עדי קול: רגע, הכנסנו - - -
אלעזר שטרן: אני לא יודע, אבל האם קראנו את ה- - -?
<שירן ברזילי-גלוטר: זה מה שרציתי להגיד.
<שירן ברזילי-גלוטר: לא הקראנו את הסעיף הזה.
דוד רותם: אני רוצה להצביע על הסתייגויות של דב.
<שירן ברזילי-גלוטר: יש את הסעיף של הדיווח לוועדה שהתווסף היום.
<שירן ברזילי-גלוטר: "חובת דיווח לכנסת סעיף 66ח (א) שר המשפטים ימסור לוועדת החוקה חוק ומשפט של הכנסת אחת לשנה דין וחשבון על יישום הוראות פרק זה.
<שירן ברזילי-גלוטר: הדיווח יכלול, בין השאר, פירוט לגבי כל אלה בשנה שאליה מתייחס הדיווח: כמה בקשות לרישום חייב במרשם החייבים המשתמטים הוגשו וכמה מתוכם אושרו; פרטיהם של כמה חייבים נמחקו ממרשם החייבים המשתמטים; משך הזמן הממוצע שחלף בין הרישום לבין המחיקה; היקף הגבייה בתיקים בהם נרשם החייב במרשם החייבים המשתמטים אל מול היקף הגבייה בתיקים בהם לא נרשם החייב במרשם האמור;" - וזה יהיה בהוראת שעה.
<שירן ברזילי-גלוטר: סעיף קטן (ב) אומר: "תקופת תוקפו של סעיף זה תהיה ארבע שנים מיום כניסתו לתוקף של חוק ההוצאה לפועל (תיקון מס' 43), התשע"ד-2014.
<שירן ברזילי-גלוטר: " עוד הערה.
<שירן ברזילי-גלוטר: המרשם - ציינו שיהיה פתוח לעיון הציבור באינטרנט ובעקבות ההערה של עו"ד וקס אנחנו מוחקים את המילה "אינטרנט".
אורי מקלב: אני הייתי רוצה לבקש גם דיווח, להתייחס גם להודעות טלפוניות.
אורי מקלב: אני חושב שזה דבר חשוב מאוד.
אורי מקלב: הוא יכול להיות קריטי בנושא של המידע לאנשים בטלפונים, בהודעות טלפוניות.
אורי מקלב: אני חושב שזה יעזור מאוד.
אורי מקלב: לכן, גם דיווח בעניין הזה - האם נעשה והאם טילפנו.
<יעל קסטן רבסקי: וגם אם אפשר, אדוני, שיהיה גם תיעוד בתוך התיקים של אותם חייבים שאחר כך אפשר יהיה לעקוב אחרי זה מאחר וזה רק טלפוני.
<קריאה: זה יימצא רק במסגרת הדיווח השנתי - - -
מרב מיכאלי: אני רוצה לבקש משהו לפני ההסתייגויות.
מרב מיכאלי: אני רוצה להציע תיקון נוסף לחוק, אם אנחנו כבר פה עוסקות בתיקון החוק.
מרב מיכאלי: באותה הזדמנות חגיגית, ובאמת חגיגית, אני לא אומרת סתם, אני רוצה לבטל את סעיף 66א(6) – הגבלת עיכוב רישיון נהיגה.
דוד רותם: את מתחילה עכשיו מחדש עם סיפור חדש?
<קריאה: במסגרת האיזונים בוא נסגור את המערכת.
דוד רותם: תבקשי מדב להגיש את ההסתייגות הזו.
מרב מיכאלי: אני יכולה להגיש בעצמי, לא?
דוד רותם: את לא יכולה להסתייג, את מציעה את החוק.
מרב מיכאלי: לא, אני מציעה רק חצי מהחוק.
מרב מיכאלי: אני עדיין יכולה ל - - -?
מרב מיכאלי: זוהי הסתייגות שהיא לא על החלקים ה- - -
<דוד מדיוני: זה לא קשור לחוק הזה.
דוד רותם: את רוצה לרשום הסתייגות נרשום לך הסתייגות, בבקשה.
דב חנין: אני מבין את אילוצי הזמנים פה של - - -
<קריאה: אלעזר, זה הסתייגות לנושא חדש בכלל?
<קריאה: אי-אפשר להסתייג ממשהו שלא היה בחוק הזה.
אלעזר שטרן: אם נציגי הממשלה או חברי הכנסת יטענו טענת נושא חדש החוק יעוכב.
אלעזר שטרן: יצטרכו להעביר את זה לוועדת הכנסת שתחליט האם זה נושא חדש או לא.
אלעזר שטרן: אם ועדת הכנסת תחליט שזה נושא חדש אז אי-אפשר להכניס את זה, גם לא בהסתייגות.
אלעזר שטרן: כל עוד אין החלטה של ועדת הכנסת שמדובר על נושא חדש אפשר להגיש את זה כהסתייגות.
<דוד מדיוני: אתה רוצה שנעכב את הכול בשביל זה?
דוד רותם: אני לא רוצה לעכב שום דבר.
דוד רותם: אף אחד לא יטען פה נושא חדש.
מרב מיכאלי: אתה חושש שזה יעבור בכנסת ובמליאה?
<דוד מדיוני: אני מתנגד בכלל לדון בזה עכשיו.
דוד רותם: היא רוצה לרשום הסתייגות, מותר לה.
דוד רותם: מותר לה לרשום הסתייגות כזו, אף אחד לא יטען נושא חדש.
אלעזר שטרן: אני רק רוצה להביא את המשמעות.
אלעזר שטרן: ככל שנטענת טענת נושא חדש לפי התקנון הוועדה לא יכולה להצביע על החוק.
אלעזר שטרן: חייבים להעביר את זה - - -
אורי מקלב: מי זכאי לטעון נושא חדש?
אורי מקלב: האם חבר כנסת או גם ממשלה?
אלעזר שטרן: גם חבר כנסת יכול לטעון.
אלעזר שטרן: גם הממשלה יכולה לטעון טענה של נושא חדש.
מרב מיכאלי: לא, אני לא מבקשת לטעון לנושא חדש, אני רק רוצה להעלות את זה כהסתייגות.
מרב מיכאלי: אבל אם אתן פוחדות שזה יעבור בכנסת זה מעודד אותי.
<קריאה: אנחנו לא פוחדים מזה, אנחנו לא רוצים לעכב את החוק במליאה.
קארין אלהרר: אני רק מבקשת, אדוני היושב-ראש, שכל הנהלים שעל פיהם תפעל ההוצאה לפועל בנוגע לחייבים משתמטים מתשלום חוב יובאו לידיעת הוועדה.
קארין אלהרר: כל הנהלים שאתם מתכוונים לכתוב לפעולה, נהלי פעולה בהוצאה לפועל - - -
<דוד מדיוני: הם מפורסמים, אין בעיה.
קארין אלהרר: אני רוצה שהם יוצגו בוועדה, בבקשה.
דב חנין: אני מבין את אילוצי הזמנים של חברי הוועדה ולכן אנסח את ההסתייגויות שלי בצורה שתהיה גם ברורה ללשכה המשפטית וגם ממצה.
דב חנין: אנחנו מבקשים, מכובדי היועץ המשפטי, שכל אחד ואחד מסעיפי וסעיפי המשנה של החוק שבהם יש אזכור להקמת מאגר חייבים משתמטים יימחק.
דב חנין: כל אחת מההסתייגויות האלה היא הסתייגות נפרדת.
אלעזר שטרן: זה נחשב כהסתייגות לנושא לפי התקנון.
דב חנין: אוקיי, אבל אנחנו מבקשים שכל אחת מההסתייגות תיראה כ- - -
אלעזר שטרן: הסתייגות לנושא – כל אחד מהתיקונים שמתחייב מ - - - נחשב - - -
דב חנין: ובנוסף לזה, ההסתייגות שרן מלמד אמר.
דב חנין: הוא יכול לנסח את זה במשפט פעם נוספת.
<רן מלמד: איזה מהן?
דב חנין: את האחרונה.
דב חנין: אני מוכן להצטרף גם לנוספות.
<רן מלמד: השימושים במאגרים על-ידי גופים חיצונים - צריך להתנות אותו בסנקציה פלילית.
<רן מלמד: השימוש בנתונים מתוך המאגר על-ידי גוף שהוא חיצוני למערכת אם היא תיעשה תכלול סנקציה פלילית וקנס בסכום.
אלעזר שטרן: דהיינו, שיהיה אסור לו להשתמש?
<רן מלמד: נכון.
<דבי גילד-חיו: יש סעיף שאומר שאסור להשתמש אז הוא אומר שתהיה סנקציה פלילית למי שכן - - -
אלעזר שטרן: למי יהיה אסור להשתמש?
אלעזר שטרן: אני לא הבנתי את הנקודה.
אלעזר שטרן: אם כל אחד יכול לגשת ולקבל מידע מהמרשם אז על מי תחול הסנקציה הפלילית?
<רן מלמד: ברגע שהשם נמחק מהמאגר אסור לך להשתמש בנתונים יותר.
<רן מלמד: זה כמו שאנחנו עושים עכשיו בנושא תעודת הזהות הבנקאית, בדיוק אותו דבר.
אלעזר שטרן: ברור שהוא עושה בזה שימוש לא לצורך הסיבה שהוא הוציא.
אלעזר שטרן: אם מותר לו להוציא לצורך משהו אז - - -
<רן מלמד: מה שצריך לוודא הוא שמהרגע שהשם נמחק מהמאגר לא יוכל מישהו - - -
אלעזר שטרן: אה, מהרגע שהוא נמחק.
<רן מלמד: כמובן.
<רן מלמד: לא יוכל מישהו לעשות.
<רן מלמד: הרי מה משמעות המאגר הזה?
עדי קול: אתה צודק.
דוד רותם: דב, עוד משהו?
דוד רותם: חבר הכנסת מקלב, גם לך יש הסתייגות.
מרב מיכאלי: אני רק מוודאת שמה שיקבלו במאגר - א', סיכמנו שזה יהיה ביום למחרת.
<קריאה: אמת.
מרב מיכאלי: שנית, זה רק תשובה בינארית - כן או לא, כאילו נמצא או לא נמצא.
מרב מיכאלי: לא מקבלים פרטים על החשבון - - -
<ענת הר אבן: תאריך הכרזה, מתי הוא הוכרז.
<קריאה: מה שכתוב בחוק.
מרב מיכאלי: אבל לא שום פרטים על התיק שלו.
<דוד מדיוני: לא.
מרב מיכאלי: לא סכומים ולא שום דבר אחר.
<קריאה: אבל עדיין מרב, חייבים לוודא שברגע שהוא נמחק, מי שקיבל את הנתונים אסור יהיה לו להשתמש.
<דורית ואג: ענת, את עושה כך, הפרוטוקול לא שומע.
<דורית ואג: תגידי לא.
<דבי גילד-חיו: זה דווקא כאילו פועל עוד לרעת החייבים.
<דבי גילד-חיו: יכול להיות שבן אדם שיש לו בסך הכול 10,000 שקל חוב לא יעשו איתו עסקאות, לא ייתנו לו הלוואות, לא ייתנו לו משכנתאות - - -
דוד רותם: סליחה, אני מבקש לשמוע עכשיו את ההסתייגויות של חבר הכנסת מקלב.
אורי מקלב: אני חייב להגיד ביושר ובשקיפות מלאה שאם לא ההבנות שהגענו בחוק הזה, הייתי מצביע נגד החוק הזה, כולל נגד המרשם, ועוד.
אורי מקלב: אבל חשוב לציין גם לחבר הכנסת דב חנין שכל נושא המרשם, איך שהוא נכנס הוא לא מה שיוצא.
אורי מקלב: הוא בהרבה הרבה סייגים מאוד מאוד אקוטיים שפעלו חברי הכנסת והמציעים מול הממשלה והממשלה באמת גילתה גמישות מיוחדת בעניין הזה.
אורי מקלב: לכן, אנחנו היום לא יכולים.
אורי מקלב: יש יושר גם בפעילות הציבורית ואנחנו לא יכולים היום, לאחר שאנחנו קיבלנו וקיבלו את הדרישות שלנו, לבוא ולהגיד שאנחנו מצביעים נגד החוק, הגם שאם זה היה תלוי בי הייתי מגיש הסתייגות נגד כל המאגר ומצביע גם נגדו וזה אחד מהדברים.
אורי מקלב: לכן, אני חושב שזה גם מההגינות.
אורי מקלב: אני מבין אותך, חבר הכנסת דב חנין שבאת עכשיו וציינת את זה ביושר.
אורי מקלב: אתה אומר את הדברים בהסתכלות מלמעלה עכשיו ואומר: אני בכלל נגד המאגר.
אורי מקלב: אבל אתה גם יודע שכאשר חוק ממשלתי מגיע הוא היה יכול גם להגיע אחרת.
אורי מקלב: זה לא צריך למנוע ממך.
אורי מקלב: בכל אופן, אני מבקש להגיש שתי הסתייגויות.
אורי מקלב: האמת, הן פורמאליות.
אורי מקלב: תקנון הכנסת לא מאפשר לדבר במליאה אם מבקשים רק רשות דיבור, רק כמה דקות, חמש דקות.
אורי מקלב: מכיוון שאני חושב שיש לנו מה להגיד בחוק הזה מעבר לארבע או חמש הדקות אני מבקש להגיש שתי הסתייגויות: האחת היא בנושא הסכום המינימאלי שנכנסים למאגר - 10,000 שקל, כפי שסוכם פה.
אורי מקלב: אני כן רוצה לבקש לקבל את הצעת הממשלה המקורית, הצעת הביניים, של 5,000 שקל, אבל זה החוב בעצמו בלי כל התוספות - זו הסתייגות אחת.
אורי מקלב: הסתייגות שנייה היא לא בדיוק מה שרן מלמד אומר, אבל אני חושב שהשימוש במאגר צריך להיות רק לצורך עסקי בלבד.
אורי מקלב: זה צריך להיות בחוק.
אורי מקלב: גם בקשת הכניסה למאגר והשימוש בנתונים שיש במאגר הם רק לצורך עסקי.
אורי מקלב: איך אני אאכוף את החוק הזה ואיך זה יהיה אני לא יודע.
אורי מקלב: אבל אני חושב שהוא גם דבר נכון.
אורי מקלב: בסופו של דבר, דיברנו על זה ולא קיבלנו תשובה מוחצת איך אני מונע מאנשים שהם נכנסים למאגר הזה לא לצורך שום היכרות עסקית או כלכלית אלא לדברים ולשימושים אחרים.
אורי מקלב: לכן, אני חושב שההסתייגות הזאת צריכה להיות – שהכניסה למאגר, השימוש בתנאי המאגר, היא רק לצורך עסקי.
אברהם מיכאלי: איך אתה יכול למנוע את זה?
אורי מקלב: אני לא משפטן, כהסתייגות.
דוד רותם: את רוצה לרשום הסתייגות?
מרב מיכאלי: אני מוכנה לוותר על ההסתייגות שלי בשביל לא לעכב את החוק ולפתוח במשא ומתן לגבי התיקון הזה.
מרב מיכאלי: אני מצטרפת להסתייגויות של חבר הכנסת מקלב.
אברהם מיכאלי: דודו, אני מצטרף להסתייגויות, נוכל לדון גם למעלה אפילו סיעתי.
דוד רותם: אתה מצטרף להסתייגות.
דוד רותם: אין בעיה, תודה.
דוד רותם: רבותי, אני מעלה להצבעה את ההסתייגויות של חבר הכנסת דב חנין.
דוד רותם: מי בעד ההסתייגות של דב חנין?
דוד רותם: מי נגד ההסתייגויות של חנין?
דוד רותם: ההסתייגויות לא התקבלו.
דוד רותם: ההסתייגויות לא אושרו והן יעלו למליאה.
דוד רותם: מי בעד ההסתייגויות של חבר הכנסת מקלב?
דוד רותם: ההסתייגויות לא התקבלו והן יעלו למליאה.
אברהם מיכאלי: אני חושב שספרת לא נכון.
אברהם מיכאלי: היו שלושה.
אברהם מיכאלי: למקלב יש שלושה תומכים.
אברהם מיכאלי: שני מיכאלי למקלב.
אלעזר שטרן: אז שלושה, זה נופל בכל מקרה.
אורי מקלב: שלושה בעד, שלושה נגד.
אורי מקלב: זה נופל.
דוד רותם: רבותי, מי בעד אישור החוק ירים את ידו?
דוד רותם: אחד נמנע.
דוד רותם: נמנעים – 1 הצעת חוק ההוצאה לפועל (תיקון מס' 43), התשע"ד-2014, אושרה להעלאה לקריאה שנייה ושלישית.
דב חנין: נמנע.
דוד רותם: החוק התקבל לקריאה שנייה ושלישית.
אברהם מיכאלי: אני מחדש את הדיון בנושא הזה.
אברהם מיכאלי: היום יום שלישי, י"ג באייר תשע"ד, 13 למאי 2014 – המשך דיון מהיר בנושא ליקויים חמורים במערכת דיווח נפגעי עבירה (מנ"ע) שגורמים נזק ומפח נפש למשפחות נפגעי עבירה, שאני יזמתי עם עוד כמה חברי כנסת.
אברהם מיכאלי: קיימנו דיון פה בוועדה ב-25 לפברואר 2014 והדיון נעצר בעקבות דיווחים שקיבלנו פה שהולכים לשפר כמה וכמה דברים.
אברהם מיכאלי: אני היום מקווה שהגענו לישיבת עדכון ואני מקווה שנהיה אנשי בשורות.
אברהם מיכאלי: אני מבין שרובכם היה פה בישיבה הקודמת.
אברהם מיכאלי: העלינו אז מספר סוגיות.
אברהם מיכאלי: בתמצית אזכיר כמה וכמה דברים שהעלינו בישיבה הקודמת ואכנס אחר כך לפירוט חוזר או להשלמת נתונים שעדיין צריכים בשביל שנבין את הבעיות.
אברהם מיכאלי: אני גם מצפה לשמוע עכשיו פתרונות מאנשי המערכת שאחראים על התפעול של מדור נפגעי עבירה: משטרת ישראל, משרד המשפטים, פרקליטות המדינה וכו'.
אברהם מיכאלי: לפי תמצית הדברים שמענו פה על קשיים שיש למשפחות שלצערן הן נפגעות עבירה.
אברהם מיכאלי: הבעיה הראשונה שעלתה שם היא הפעלה של המערכת, הקוד הארוך, עשר ספרות פלוס סיסמא של ארבע ספרות.
אברהם מיכאלי: אחר כך דיברנו על בעיה של החלפת נתונים שפעם ראשונה מזינים ואחר כך לא ניתן כבר או קשה לשנות אותם בהמשך.
אברהם מיכאלי: היתה בעיה של הבנת הפעלת המערכת, איך מפעילים את המערכת.
אברהם מיכאלי: נתקלנו גם בתלונות של קבלת הודעות בשעות לילה שאנשים התלוננו.
אברהם מיכאלי: אמרנו שזה מכניס את המשפחות ללחץ.
אברהם מיכאלי: עלו עוד כמה דברים.
אברהם מיכאלי: אמרנו: למה לא ניתן לשלב מענה אנושי בנוסף למערכת ממוחשבת?
אברהם מיכאלי: לבחון דרכים נוספות כמו: קבלת הודעות אס.
אברהם מיכאלי: אם.
אברהם מיכאלי: אס ולעבור למענה אנושי כזה או אחרי בזמן או אחרי קבלת אס.
אברהם מיכאלי: אס.
אברהם מיכאלי: הבעיה של עדכון המערכת שהמערכת לא מעודכנת במידעים שונים.
אברהם מיכאלי: גם דיברנו על זה שפרטי התיקים לא רק מספרי התיקים אינם תואמים את מה שיש בידי האזרח מול המערכת, אלא גם הפרטים שבכתבי אישום או בגזרי דין או בהחלטות של בתי משפט לא מעודכנים והמידע על חופש של אסירים, יוצאים, נכנסים לא מעודכן נכון לשעת ההודעה.
אברהם מיכאלי: בעיה של קושי בשפה - במערכת לא מספיק שפות לאנשים שלא דוברים את השפה העברית.
אברהם מיכאלי: העלו גם את הסוגיה הזאת ששמות החשודים שמופיעים בראשי תיבות.
אברהם מיכאלי: אני כרגע עושה תמצית של דברים מהפרוטוקול של הישיבה הקודמת.
אברהם מיכאלי: חבר הכנסת מרגי, חברת הכנסת עדי קול, ברוכים הבאים.
אברהם מיכאלי: אני פתחתי את הישיבה ואמרתי שאנחנו חוזרים לישיבה שפתחנו אותה ב-25 בפברואר ואנחנו ממשיכים לברר את הסוגיות שעלו בישיבה הקודמת.
אברהם מיכאלי: מניתי פה מספר נושאים שעליהם דיברנו באותו יום.
אברהם מיכאלי: עו"ד ברקוביץ, הבטחת לי שאתה תיכנס לעניינים קצת.
אברהם מיכאלי: היית אז חודש בתפקיד ועכשיו אתה ארבעה-חמישה חודשים בתפקיד.
אברהם מיכאלי: את עו"ד ברקו אנחנו פוגשים מאז שאני בכנסת, הוא היה בתפקידים אחרים.
אברהם מיכאלי: חבר הכנסת מקלב, בכבוד.
אברהם מיכאלי: חבר הכנסת אזולאי, בכבוד.
אברהם מיכאלי: עו"ד ברקו, תן לנו קצת חידושים מלימוד הסוגיה שביקשת ללמוד אותה.
אברהם מיכאלי: אני מקווה שאתה איש בשורות.
<מאיר ברקוביץ: ברשותך, אני אדבר קצת על התהליך שעשינו.
<מאיר ברקוביץ: התחלנו אותו אומנם קצת לפני הדיון בוועדה הקודמת, אבל אנחנו נמצאים בשלב יותר מתקדם עכשיו.
<מאיר ברקוביץ: אני רוצה פחות לדבר על תובנות ויותר לדבר על מה עשינו עד עכשיו.
<מאיר ברקוביץ: אני חושב שכמה דברים הם בכיוון שהוועדה היתה מצפה.
<מאיר ברקוביץ: אני מניח שיש עוד עבודה לעשות, זה לא נגמר עכשיו.
<מאיר ברקוביץ: אנחנו קיימנו מספר דיונים.
<מאיר ברקוביץ: כזכור, אחד הדברים שדוברו הוא שמערכת מנ"ע למעשה מוזנת במידע שמגיע ממקורות אחרים ויש כל מיני פערים.
אברהם מיכאלי: ברשותך, תתחיל לפרוט מקור מקור ונשאל איפה הקושי אצלה כבר במקום.
<מאיר ברקוביץ: מה שאנחנו עשינו - אנחנו קיימנו יחד עם האנשים אצלי במדור ועם אנשי המחשוב שאחראים על המערכת מפגשים עם שלושה גורמים מקצועיים וגורם ציבורי אחד.
<מאיר ברקוביץ: הגורמים המקצועיים שישבנו איתם - זו היתה סדרת ישיבות עם נציגי הפרקליטות כשמול הפרקליטות היו לנו את הפערים הכי גדולים בהעברת הנתונים או באיכות הנתונים שעוברים.
<מאיר ברקוביץ: עשינו איזשהו מיפוי.
<מאיר ברקוביץ: הקדשנו לזה זמן.
<מאיר ברקוביץ: קודם כל, למפות את כל הפערים האלה.
<מאיר ברקוביץ: בשפת אנשי המחשוב, לא בשפה שלי, ממש לפרוט את זה לרכיב אחרי רכיב שצריך לעדכן אותו.
<מאיר ברקוביץ: בפרקליטות בעקבות הדבר הזה נעשתה עבודה גם כן משמעותית מאוד עם אנשי המחשוב ואנשי המקצוע שם.
<מאיר ברקוביץ: נכון להיום, אנחנו נמצאים במקום שאנחנו סגרנו את כל הפערים שאנחנו יודעים להצביע עליהם היום.
<מאיר ברקוביץ: אולי אני אקדים ואומר משהו לפני כל הדברים האלה.
<מאיר ברקוביץ: המערכת החדשה שאני מדבר עליה עכשיו עולה היום.
<מאיר ברקוביץ: במקרה יצא כך שהיום המערכת הזאת עולה וזאת בתקווה שאנשי תהילה שאצלם זה נמצא לא יפתיעו אותנו.
<מאיר ברקוביץ: היו לנו מספיק הפתעות.
<מאיר ברקוביץ: הגורם הראשון הוא הפרקליטות ואנחנו חושבים שסגרנו את כל הפערים מבחינתנו.
אברהם מיכאלי: אתה יכול לפרוט ולהסביר לי איפה הקושי בהזנה של נתונים?
אברהם מיכאלי: הרי לפרקליט שמחזיק את הנתונים יש את כל הנתונים אצלו.
אברהם מיכאלי: אגב, היום עובדים כבר די ממוחשב.
אברהם מיכאלי: זה לא כמו שהיינו עובדים ידנית לפני עשרים שנה.
<מאיר ברקוביץ: מבלי להיכנס לכל הפירוט, בסופו של דבר, לכל גוף, משרד ממשלתי, יש את מערכות מחשוב שלו.
<מאיר ברקוביץ: כל אחת נבנית בנפרד.
<מאיר ברקוביץ: כדי שהמערכות האלה ידעו לדבר אחת עם השנייה וכל צד יידע מה הוא צריך לעשות עם הדבר הזה כי כדי שהמערכת תדבר אחת עם השנייה יש לפעמים דברים שצריכים לפתח אותם בצד של המערכת שמקבלת את הנתונים ויש דברים שצריך לפתח אותם בצד של אלה שמעבירים את הנתונים.
<מאיר ברקוביץ: את זה היה צריך למפות, איפה בדיוק נוצר הפער ומי אחראי לפתח את מה שהוא צריך.
<מאיר ברקוביץ: מבחינתי, אנחנו אחרי זה.
<מאיר ברקוביץ: כלומר, סגרנו את הפערים האלה והמערכת החדשה תעלה היום.
אברהם מיכאלי: וזה כולל התביעה המשטרתית.
<מאיר ברקוביץ: התביעה המשטרתית - אין בעיה של העברת הנתונים כי כל המערכות שהן בתוך המשטרה אין לנו בעיה איתן.
<מאיר ברקוביץ: הבעיה היא בעיה של המערכות החיצוניות שזה בעיקר שב"ס ופרקליטות.
<מאיר ברקוביץ: הפרקליטות - הדבר הזה הוא סגור.
<מאיר ברקוביץ: הוא יעלה בטווח של שבועיים-שלושה מאז שהמערכת החדשה עולה.
<מאיר ברקוביץ: היא צריכה לעלות היום.
<מאיר ברקוביץ: אם היא עולה היום זה ייקח עוד שבועיים-שלושה.
<מאיר ברקוביץ: ייכנס העדכון החדש של המערכת של הפרקליטות.
<מאיר ברקוביץ: זה יפתור המון המון בעיות.
<מאיר ברקוביץ: חלק מהבעיות שצוינו כפערים במידע או מידע שמגיע באיחור או מידע שהוא לא מעודכן, הדברים האלה אמורים להיפתר בצורה הזו.
<מאיר ברקוביץ: מול שב"ס עשינו אותו מול מהלך כשמול שב"ס הפערים הם יותר קטנים.
<מאיר ברקוביץ: אלה היו יותר דברים נקודתיים שאנחנו סימנו בינינו לבדיקה.
<מאיר ברקוביץ: זה דבר שהוא פתיר וייפתר מאוד מהר.
<מאיר ברקוביץ: זה לא היה באותו היקף שזה היה מול הפרקליטות.
אברהם מיכאלי: אני מבין שהשב"ס מקבל תיק יחד עם האסיר כשהוא נכנס למערכת.
אברהם מיכאלי: גם שם אין לו בעיה של הקלדה ושפה.
אברהם מיכאלי: שיבחנו את השב"ס גם בישיבה הקודמת כי הם היו הכי יעילים בכל התפקוד שלהם.
<מאיר ברקוביץ: במערכת של העברות הנתונים אני לא יודע אם יש יעילים יותר או יעילים פחות.
<מאיר ברקוביץ: במה שדובר פה זה על היחס של מי שמטפל בזה, של אילנה שנמצאת פה, זה באמת ראוי לכל שבח כמו שראויות לשבח הבנות של המוקד המשטרתי שנמצאות פה וגם הן מטפלות בזה בצורה הראויה ביותר.
<מאיר ברקוביץ: אבל אנחנו מדברים עכשיו על איך אנחנו דואגים שהמערכות יעבדו כמו שצריך.
<מאיר ברקוביץ: אחרי שכולם נחמדים אלו דברים שצריכים גם לעבוד.
<מאיר ברקוביץ: עם שב"ס אני חושב שאנחנו גם כן נמצאים בשלב שאנחנו יודעים לפחות מה הם חשבו שיש בעיות אצלנו, מה אנחנו חושבים שיש בעיה במערכת אצלם.
<מאיר ברקוביץ: זה דברים מאוד מצומצמים.
<מאיר ברקוביץ: זה גם כן דבר שהוא מבחינתי גמור מבחינת המיפוי ולדעת איך זה הולך להיפתר.
דוד אזולאי: מבחינת הלקוחות, אותם הורים, אנשים, שזקוקים למערכת, האם קיצרתם להם?
<מאיר ברקוביץ: אני אגיע לזה.
<מאיר ברקוביץ: הגורם השלישי שהוא לא קשור לבעיה של העברת המערכת אבל גם עשינו איזשהו מהלך כזה מול התביעה המשטרתית שעד היום לא היה בפרקליטות.
<מאיר ברקוביץ: יש בכל מחוז רפרנט לנושא נפגעי עבירות.
<מאיר ברקוביץ: יש פרקליט סיוע של נפגעי עבירה בתביעות.
<מאיר ברקוביץ: בזמנו בחוק זה הוגדר כך, בפרקליטות התביעה לא הוגדרה שם כך.
<מאיר ברקוביץ: אנחנו כן קיימנו דיונים עם חטיבת התביעות והיום יש בכל יחידת תביעה רפרנט עם שם, טלפון, שאנחנו יודעים להגיד אותו שהוא הרפרנט במחוז ההוא לנפגעי עבירות, כולל ברמת המטה של חטיבת נפגעי עבירות.
<מאיר ברקוביץ: זה החלק השלישי שטיפלנו בו בזמן הזה.
<מאיר ברקוביץ: לפני שאדבר על השיפורים במערכת, החלק הרביעי שהוא בעיניי החשוב ביותר, רצינו לעשות אותו אחרי שישבנו עם כל הגורמים.
<מאיר ברקוביץ: אנחנו קיימנו איזשהו שולחן עגול אצלנו במדור וזימנו אליו את הנציגות שיושבות פה, גם ארגוני נפגעי עבירה וגם גופים, המועצה לשלום הילד, מרכז נגה, גם כדי להציג להם בצורה קצת יותר מפורטת ממה שאנחנו יכולים להציג פה את הדברים שנעשו או ייעשו, גם להעלות כמה דילמות שבזמן שבדקנו את הדברים ונושאים שעלו פה כרעיונות כשהתחלנו לבדוק אותם באופן מעשי היה אפשר לחשוב על זה בכמה כיוונים והיה חשוב לנו לשמוע את העמדה.
<מאיר ברקוביץ: מבחינתי, זה לא אמור להיות משהו יוצא דופן.
<מאיר ברקוביץ: המפגשים האלה לא אמורים להיות משהו יוצאי דופן גם אם הם לא היו עד היום בצורה הזאת.
<מאיר ברקוביץ: מבחינתנו, אנחנו צריכים לתת את השירות הכי טוב לנפגעי עבירה.
אברהם מיכאלי: מיכל, ברוכה הבאה.
אברהם מיכאלי: לגבי השולחן העגול - האם היו שם כל הגורמים שאתה יודע שקשורים בתפעול ושמעו גם את הדברים?
אברהם מיכאלי: אני לא יודע אם כולם נמצאים פה בשולחן.
<מאיר ברקוביץ: אנחנו התחלנו מפה וביקשנו מי הגורמים שהוזמנו לדיון בכנסת, הגורמים החיצוניים שהם לא משרדי הממשלה, ואת כל הגורמים האלה הזמנו אלינו לשולחן העגול הזה עם כל הבעיות.
<מאיר ברקוביץ: נדמה לי שישבנו שלוש שעות.
<מאיר ברקוביץ: הם שמעו אותנו, אנחנו שמענו בעיות שעלו.
<מאיר ברקוביץ: יש דברים שיש לנו מענה והצגנו אותו ויש דברים שאין לנו מענה ועדיין זכותם וחובתם להמשיך לבקר אותנו ולעקוב אחרינו ואנחנו צריכים להשתפר.
<מאיר ברקוביץ: זאת אומרת, זאת לא שאלה.
<מאיר ברקוביץ: לגבי דברים נקודתיים שעלו פה - אחד, היה הנושא של המידע הלא עדכני.
<מאיר ברקוביץ: דיברתי עליו מקודם.
<מאיר ברקוביץ: שוב, אנחנו מקווים שהמערכת החדשה תעלה ויגיע העדכון הזה של הפרקליטות אז נוכל לבחון את עצמנו.
<מאיר ברקוביץ: אבל אם הכול ילך כמו שהוא מוחשב כרגע אז זה לא אמור להיות.
<מאיר ברקוביץ: המערכת החדשה תדע לסנן מידע שהוא מידע שהגיע בשלב יותר מאוחר, אבל הוא מדבר על משהו שהוא כבר לא עדכני.
<מאיר ברקוביץ: זה אמור לטייב מאוד מאוד את הדיוק של המידע שיועבר.
<מאיר ברקוביץ: נושא ההודעות בשעות הערב המאוחרות - זה אחד הדברים שהצגנו גם במפגש בשולחן העגול הזה מפני שהיתה לנו באמת התלבטות.
<מאיר ברקוביץ: אנחנו יכולנו.
<מאיר ברקוביץ: זאת אומרת, המערכת עבדה כך שהיא פעמיים ביום מתחילה להוציא את ההודעות: פעם בבוקר לכל הגורמים שיש להם הודעות יזומות.
<מאיר ברקוביץ: זה מסיים סבב אחד.
<מאיר ברקוביץ: בצהריים זה מתחיל להוציא עוד פעם את הסבב לכל מי שלא תפסו או מי שנכנס מידע חדש לגביו.
<מאיר ברקוביץ: המערכת הזאת עבדה עד עשר בלילה וכך קרה שצוין פה שקיבלו הודעה פתאום בעשר בלילה וזו הודעה מבהילה.
<מאיר ברקוביץ: התלבטנו בין שני דברים: אפשרות אחת היא להשאיר את שתי הפעימות האלה, אבל לנסות לקצר את השעה.
<מאיר ברקוביץ: האפשרות השנייה היא לעבור לפעימה אחת שתתחיל בבוקר ותרוץ עד שזה ייגמר ואז זה לא יגיע מאוחר.
עדי קול: אי-אפשר לעשות השהיה מהזמן שמגיעה התשובה לזמן שזה נשלח?
<מאיר ברקוביץ: לא, המערכת אוספת את כל העדכונים שהיא קיבלה בריצות הלילה ובעדכונים למיניהם ומתחילה להוציא את ההודעות לפי איזשהו סדר לכל הנפגעים.
עדי קול: בנאגלה השנייה שעושה את זה אפשר להגיד שעיכוב של X שעות עד שהיא מתחילה לשלוח את ההודעות.
<מאיר ברקוביץ: לא, הבעיה היא לא העיכוב.
<מאיר ברקוביץ: הבעיה היא מתי היא מסיימת לשלוח את ההודעות, כשהאחרונים כאילו קיבלו את זה בלילה.
עדי קול: לכן אני אומרת, היא סיימה ב-12, באחת, בשתיים, בארבע, להגיד לפני שהיא מתחילה לשלוח את האס.
עדי קול: אם.
עדי קול: אס כי זה מערכת טכנית, עברו 12 שעות ואז היא עושה את זה למחרת בבוקר.
<מאיר ברקוביץ: זה הדילמה שהעלינו.
<מאיר ברקוביץ: אתה יכול לעשות את זה בצורה הזו.
<מאיר ברקוביץ: יש שני חסרונות לדבר הזה: החיסרון האחד הוא שאתה דוחה למחר מידע שיכול להיות שהיית יכול להעביר אותו כבר אחרי הצהריים ואולי הוא חשוב לנפגע.
<מאיר ברקוביץ: הדבר השני, אנחנו לא יכולים לדעת אבל יש אנשים שאולי יעדיפו לא לענות לטלפון בזמן העבודה וכך המערכת תנסה אותם אחרי הצהריים עוד פעם.
<מאיר ברקוביץ: יכול להיות שאם כל פעם תדחה את זה למחרת זה יהיה על אותן שעות.
<מאיר ברקוביץ: אנחנו שמנו את הדילמה הזאת בשולחן העגול.
<מאיר ברקוביץ: הדבר שהיה נראה מקובל על כולם זה להישאר בשתי הפעימות האלה בגלל ההיבט הזה של עבודה ובית, להקדים קצת את הפעימה השנייה גם אם היא תתחיל בשעות הצהריים.
<מאיר ברקוביץ: אנחנו שאלנו מה נראה שעה סבירה להפסיק את המערכת.
<מאיר ברקוביץ: היה נראה להם ששמונה זה שעה סבירה להוריד את המערכת וכך אנחנו נעשה.
<מאיר ברקוביץ: זה מה שייושם.
<מאיר ברקוביץ: הדבר הבא זה קוד המשתמש והסיסמא ופה יש כמה דברים.
עדי קול: אחד הדברים המרכזיים שדיברנו, ואני מניחה שתגיע לזה, הוא שיהיו הודעות מסוימות שייעשו לא דרך המערכת אלא באופן אישי.
<מאיר ברקוביץ: ההודעות היזומות באופן אנושי - אנחנו עוד לא שם.
אברהם מיכאלי: אם אני מבין ממך שעד שעה מסוימת ההודעה תגיע ואז אם האזרח או האזרחית רוצים להתקשר למישהו אין מענה אנושי.
<מאיר ברקוביץ: בכל מקרה אם זה לא בשעות ה - - -
אברהם מיכאלי: יש להם מוקד אבל אין להם שם מספיק אנשים שיספיקו לענות.
אברהם מיכאלי: יש להם שלושה-ארבעה אנשים במוקד.
<מאיר ברקוביץ: יש פה שלוש בנות שביקשנו שהן יצטרפו.
אברהם מיכאלי: אנחנו משבחים את הבנות שעונות שם, כל הכבוד.
מיכל רוזין: הן סיימו להיות בנות, הן נשים מבוגרות.
אברהם מיכאלי: נשים, סליחה.
אברהם מיכאלי: אני פה עכשיו מסתבך.
יעקב מרגי: תשאלי אותן בארבע עיניים למה "בנות" מחמיא להן והן רוצות.
מיכל רוזין: לא, זה לא מחמיא לנו שקוראים לנו בנות.
<מאיר ברקוביץ: הן שוטרות, על זה אין ויכוח.
<מאיר ברקוביץ: לגבי קוד משתמש והסיסמא - יש כמה דברים.